Diari Oficial de la Generalitat Valenciana


Sumari del DOGV 5660, del 14-12-2007 (2007/14393)

Judici verbal 596/07. Notificació de la sentència a Bayan Huseym i altres.
--------------------------------------------------------------------------

### Dades del document

Número de DOGV
:   5660

Data del DOGV
:   14-12-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/14844


Data del document
:   20-11-2007

Organisme emissor
:   Jutjat de Primera Instància Número 5 d'Elx

Tipus de document
:   Edicte

Descriptors 

:   * sistema judicial

Judici verbal 596/07. Notificació de la sentència a Bayan Huseym i altres. [2007/14015]  
Actuacions judici verbal número 596/2007  
Demandant: Corpic, SL, (Antonia García Mora).  
Demandat: Bayan Huseym, Uso Rótulos Técnicos, SL, i Veli Bayen.  
«Sentència  
Elx, 20 de novembre de 2007   
Mª Encarnación Aganzo Ramón, magistrada jutgessa del Jutjat de Primera Instància número 5 d'Elx, ha vist i oït les presents actuacions de judici verbal de desnonament que se segueixen davant d'este Jutjat amb el número 596/2007, a instància de Corpic, SL, representat per la procuradora Antonia García Mora i assistit pel lletrat Vicente Pascual Pascual, contra Bayan Huseym, Uso Rótulos Técnicos, SL, i Veli Bayen, declarats en rebel·lia.  
Antecedents de fet  
Primer. Que la representació esmentada de la part actora va interposar una demanda ajustada a les prescripcions legals, en què, amb l'al·legació prèvia dels fets i fonaments de dret i amb l'aportació de documental, sol·licitava que es dictara una sentència que declarara resolt el contracte d'arrendament de la nau industrial sítia al carrer de Leonardo Da Vinci, número 12, cantonada al carrer de Juan Negrín, Elx Parc Industrial, i que condemnara el demandat a deixar-la lliure i expedita, amb l'advertència de llançament, i amb la condemna al pagament de 13.271,16 euros, rendes vençudes i costes produïdes.  
Segon. Que, una vegada admesa a tràmit la demanda, es van convocar les parts al corresponent judici, que va tenir lloc el dia 20 de novembre de 2007 a la Sala d'Audiències d'este Jutjat, després d'haver sigut convenientment citades les parts.   
Tercer. Que a l'acte del judici va comparéixer la part actora, però no ho va fer el demandat, que va ser declarat en rebel·lia. L'actora es va afirmar i va ratificar en l'escrit de demanda. Interessada la pràctica de prova i efectuada esta, les actuacions van quedar sobre la mesa per a dictar la sentència corresponent.  
Quart. Que en la tramitació del present procediment s'han segut totes les prescripcions legals.  
Fonaments jurídics  
Primer. Exerceix en el present procediment l'actora l'acció de resolució del contracte d'arrendament de la nau industrial sítia al carrer de Leonardo Da Vinci, número 12, cantonada al carrer de Juan Negrín, Elx Parc Industrial per falta de pagament de les rendes i quantitats assimilades, al·legant que ha concertat el contracte esmentat amb les persones demandades en data 5 d'abril de 2005; d'ençà d'aquell moment les persones demandades no van pagar cap mensualitat íntegra, sinó tan solo una sèrie de pagaments a la baixa, devent en l'actualitat la suma de 13.271,16 euros. En l'acte del judici va manifestar que la quantitat deguda, atés que el venciment de noves mensualitats, ascendia a la suma de 27.382,56 euros.  
Segon. Les persones demandades, per la seua banda, no van comparéixer en l'acte del judici, i van ser declarades en rebel·lia. Respecte d'açò, cal assenyalar que la rebel·lia és la conducta que adopta el demandat que no compareix en el procés després d'haver sigut citat en la forma oportuna. A diferència d'altres legislacions, en què la rebel·lia es considera com a assentiment o admissió dels fets de la demanda, en el nostre dret no comporta cap altre efecte que el que es tinga per contestada la demanda i continue el procés el seu curs sense la intervenció del rebel. Però la jurisprudència ha entés que la contestació esmentada, fictícia, ha de ser-ho en el sentit d'oposar-s'hi, de manera que roman sobre l'actor la càrrega de provar els fets constitutius de la seua pretensió; és a dir, els fets normalment constitutius del dret que reclama. Així ho ha entés el Tribunal Suprem, que ha declarat que de tal manera ha de ser entés el principi jurídic sancionador per la jurisprudència, que la prova de les obligacions incumbeix a qui en reclama el compliment, establit substancialment en l'article 217 de la Llei d'Enjudiciament Civil (LEC).  
Tercer. Una vegada acreditada per l'actor la relació contractual que l'unia amb la demandada, de conformitat amb el que disposa l'article 440.3 LEC, i d'acord amb els termes de l'article 217 de la LEC, atés, així mateix, el que disposa l'article 326 LEC, que estableix que "els documents privats faran prova plena en el procés, en els termes de l'article 319 quan la seua autenticitat no siga impugnada per la part a qui perjudique", i en vista que les persones demandades no van comparéixer en el procediment, i que no van impugnar, per tant, la documental aportada, i que no van sol·licitar tampoc la pràctica de cap prova que acredite el compliment, per la seua banda, de les obligacions assumides en el contracte d'arrendament, s'estima procedent estimar la demanda en tots les seues peticions, declarant que pertoca el desnonament sol·licitat.  
Quart. De conformitat amb el criteri objectiu del venciment que regeix en matèria de costes processals, llevat que circumstàncies excepcionals justifiquen la no-imposició (art. 394 primer de la Llei d'Enjudiciament Civil), i atés que no s'ha apreciat la concurrència d'estes, les produïdes en esta instància han de ser imposades a les persones demandades, atés que s'estima íntegrament la demanda iniciadora del present procediment.  
Vistos els preceptes invocats i els restants aplicables de forma pertinent i general al cas,  
Dispositiva  
Amb l'estimació de la demanda interposada per Corpic, SL, representat per la procuradora Antonia García Mora, contra Bayan Huseym, Uso Rótulos Técnicos, SL, i Veli Bayen, declare resolt el contracte d'arrendament subscrit entre les parts respecte de la nau industrial sítia al carrer de Leonardo Da Vinci, número 12, cantonada al carrer de Juan Negrín, Elx Parc Industrial, amb l'advertència al demandat que s'efectuarà el seu llançament si no efectua el desallotjament en el termini legal, i condemne estos a pagar a l'actor de forma solidària la quantitat de 27.382,56 euros que deuen, així com l'import de les rendes i les quantitats assimilades que vencen fins a l'acabament del procediment, fent condemna expressa en costes.   
Esta sentència és apel·lable en ambdós efectes per a l'Audiència Provincial d'Alacant, dins dels cinc dies següents al de la seua notificació, havent d'interposar-se un recurs davant d'este Jutjat de conformitat amb la tramitació que estableixen els articles 457 i següents de la LEC.  
Esta és la meua sentència, de què s'expedirà una testimoniança perquè s'unisca a les actuacions, que pronuncie, mane i firme.»  
Publicació. Que estenc jo, la secretària, per a fer constar que tot seguit es procedeix a publicar la sentència dictada mitjançant la seua notificació a les parts. En done fe.  
Elx, 20 de novembre de 2007.- La secretària: Mª José Barceló Moreno.